钦定古今图书集成/理学汇编/学行典/第269卷 > 褚承亮
## 钦定古今图书集成/理学汇编/学行典/第269卷 > 褚承亮

按《金史隐逸传》：“褚承亮，字茂先，真定人。宋苏轼自定
武谪官，过真定，承亮以文谒之，大为称赏。宣和五年
秋，应乡试，同试者八百人，承亮为第一。明年登第，调
易州户曹，未赴，会金兵南下，天会六年，斡离不既破
真定，拘籍境内进士试安国寺，承亮名亦在籍中，匿
而不出。军中知其才，严令押赴，与诸生对策。策问：‘上
皇无道，少帝失信，举人承风旨，极口诋毁。承亮诣主
文，刘侍中曰：‘君父之罪，岂臣子所得言耶’’？”长揖而出，
刘为之动容，馀悉放第，凡七十二人，遂号《七十二贤》
榜。状元许必仕为郎官。一日出左掖门，堕马首，中阃
石死，馀皆无显者。刘多承亮之谊，荐知槁城县，漫应
之，即弃去。年七十终。门人私谥曰元“贞先生。”子席珍，
正隆二年进士，官州县有声。